**a településkép védelméről szóló 11/2017. (XII. 29.) önkormányzati rendelet módosításának indokolása és előzetes hatásvizsgálata**

A településkép védelméről szóló 2016. évi LXXIV. törvény 12. § (2) bekezdésében foglalt felhatalmazás alapján alkothatja meg a helyi önkormányzat képviselő-testülete a településkép védelmének szabályait.

Bánhorváti Községi Önkormányzat Képviselő-testületének a településkép védelméről szóló 11/2017. (XII. 29.) önkormányzati rendeletének módosítása vált szükségessé, mivel a hatályban lévő rendelet nem tartalmaz rendelkezést a romos, településképet rontó ingatlanokkal kapcsolatosan.

A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat.) 17. §-a szerint:

17. § (1) A jogszabály előkészítője – a jogszabályban feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

(2) A hatásvizsgálat során vizsgálni kell

a.) a tervezett jogszabály valamennyi jelentősnek ítélt hatását, különösen

aa.) társadalmi, gazdasági, költségvetési hatásait

ab.) környezeti és egészségi következményeit,

ac.) adminisztratív terheket befolyásoló hatásait, valamint

b.) a jogszabály megalkotásának szükségességét, a jogalkotás elmaradásának várható következményeit, és

c.) a jogszabály alkalmazásához szükséges személyi, tárgyi és pénzügyi feltételeket.

**A településkép védelméről szóló önkormányzati rendelet** módosításában foglaltak várható hatásai – a Jat 17. § (2) bekezdésében foglalt elvárások tükrében – az alábbiak szerint összegezhetők:

**A tervezett jogszabály valamennyi jelentősnek ítélt hatása**

**A jogszabály társadalmi, gazdasági, költségvetési hatásai**

1. *A társadalmi hatásai jelentéktelenek.*

2. *A Tervezetnek gazdasági, költségvetési hatásai nincsenek.*

3. *A jogszabály környezeti és egészségi következményei*:

A rendeletnek a jelenlegi helyzethez viszonyított környezeti és egészségi következményei nincsenek.

4. *A jogszabály adminisztratív terheket befolyásoló hatásai:*

A rendelet az adminisztratív terheket növeli.

**A jogszabály megalkotásának szükségessége, a jogalkotás elmaradásának várható következményei:**

A jogalkotás elmaradása esetén a romos ingatlanok tulajdonosaival szembeni fellépés jelentős nehézségekbe ütközne.

**A jogszabály alkalmazásához szükséges személyi, szervezeti, tárgyi és pénzügyi feltételek:**

A rendelet elfogadása esetén az új rendelet alkalmazása a jelenlegi szabályozáshoz képest többlet személyi feltételt nem, munkaerő ráfordítást részben igényel.

Bánhorváti, 2020. szeptember 14.

Dr. Szécsi Ottó

jegyző